ID-boekies dalk gou iets van die verledeMinister Nkosazana Dlamini-Zuma tydens Donderdag se perskonferensie. Foto's: Marischel Roesch Die bekende groen ID-boekies mag dalk binnekort iets van die verlede wees. Na wat verwag word, gaan slim ID-kaarte reeds teen die volgende verkiesing gebruik word. Minister Nkosazana Dlamini-Zuma het dit Donderdag tydens ŉ perskonferensie van die Nasionale Persklub in Pretoria bekend gemaak. Sy het gesê ŉ loodsprojek is reeds onderweg en dat sommige Suid-Afrikaners al reeds teen 2014 van dié kaarte gaan gebruik maak. Die slim kaarte, wat die grootte van ŉ bestuurderslisensie is, gaan ŉ foto van die eienaar, ŉ strepieskode en ŉ mikroskyfie hê. “Die kaarte sal slegs deur die eienaars gebruik kan word en dit sal onmoontlik wees om die kaarte te dupliseer,” het sy gesê. 'n Voorbeeld van hoe die kaart lyk